Ǹdzóe biá. Sáləmen. Dávid. 2Ǎ Ńtondôbə, kodége ma á mɔ́ mə́ ḿbə̂ mod, kálága ma ábə mod mətóm, 3ébá bávəg bəbə̂ məfəgə́ á mīnǹnə́m myábán, á básɔŋ bitá ámǒs ósə. 4Bâman dzəb óyə̄m wábán anə́ nyóé, bə́ bə̄lə́ ńsu ákpə̌ á bīyé bí anyu á sí. 5Ǎ Ńtondôbə, kálága ma á mɔ́ mə́ ńku ǹyə́bə, kamán ai ma ábə mod mətóm, ébá bávəg məfəgə́ yə̄ ákpě mā á sí. 6Mim̀búbún mí ngásɔli ma məlám á mə̄kǒl á sī, bə́ ngáman tindǐ bikoe, bə́ tīndí ma avɔ́d á zēn, ńdɔ̄ bə́ ngáman kə́ bâkɔli ma məlám. 7Ma ai Ǹtondôbə nâ: “O nə Zambá wáma !” Ǎ Ńtondôbə, vógólō kíŋ ngogolán dzama. 8Ǎ Zāmbá Ńtondôbə, ngúl yǎ yākode ma, o ngábúdi ǹló wáma ámǒs ndūm. 9Ǎ Ńtondôbə, tə wayə́bə miǹyián mí ńku nyə́bə́, tə wadzali məfəg mábán, ású yə̄ nâ bə́ zā dúgán tə́bə̄ tə́tə̄lə́. 10Bəbə̂ bə́ mam bíyé bí anyu byábán bə́ kúbúgán ébá bálúman ai ma á nyɔ́l a kələ kwí á ńlō! 11Mâg mə́ ndóan mə́ nɔ́ŋɔ́ bɔ̄ á yób anə́ mvəŋ, bə́ kpāāg á ndóan, á tolendǒŋ təgě fə bad tə́bə́ ! 12Bəbə̂ bə́ áyə́m bâyǐ kig tɔbɔ á ńnam; mod mətóm ai m̀bə̂ mod, bâyi bɔ́ tsídan təge ai awɔí. 13Mayəm nâ Ǹtondôbə a yi bɔ éngɔ̄ngɔ́l mod sósōō, nə́ a yi bɔ ḿbúbúá mod tə́tə̄lə́. 14Owé, bəsósōō bə́ bod bâyi kaŋ dzwé dóe, ńdɔ̄ fə é bod bə́ nə́ tə̄tə̄lə́ bâyi nyiŋ á mís móe.